11-årige Victor Kløve tog fusen på en række garvede arkæologer. - Det lignede en flintekniv, jeg havde derhjemme, min morfar har lavet til mig. Så jeg tog den op og kiggede på den, og så blev mig og Elias enige om, at den her, den var lidt speciel, siger 11-årige Victor Kløve fra Brønderslev. I en stor bunke fjernet jord fik en skoleklassen lov til at gå på opdagelse. Udover lidt potteskår var der ingen forventning om, at eleverne ville finde noget. Men meget overraskende fandt Victor Kløve skaftet fra en fiskehaledolk, der minder om den, der er på 100-kronesedler. - Lederen derude, hun så sådan helt sindssyg ud i ansigtet og kunne ikke sige noget. Så kom de alle sammen løbende, og det eneste, de kunne sige, det var bare fuck, fuck, hvor er den flot, siger Victor Kløve. Fundet blev gjort i forbindelse med udgravningerne til det nye sundhedshus i Brønderslev. Her har arkæologerne i en lille uge haft travlt med at sikre spor fra fortiden.

Referat:
En 11-årig skoleelev gjorde et overraskende fund, da han med sine klassekammerater fik lov at gå på jagt efter historiske fund i en stor dynge jord.